ژاپنون باشکندی توکیودا شینتو تاپیناغیندا تشکیل اولونان سالدیریدا ۲ نفر اؤلدورولدو.
کیودو آژانسینین خبرینه گؤره، کیشی سالدیرقان، باجیسی اولان باش راهیبه ایله باشقا بیر قادینی اؤلدوردوک‌دن سونرا انتحار ائتدی.
تومیوکا هاچیمانگو تاپیناغیندا باش راهیبه‌نین سوروجوسونون ده یارالاندیغی سالدیرینین آردین‌دان قان‌لی بیر سامورایی قیلینجی تاپیلدی.
معبد یؤنتیمی مسئله ایله باغلی آچیقلاما وئرمزکن یئرلی مطبوعات، ایکی قارداشین میراث مسئله‌سین‌ده آنلاشابیلمه‌دیگینی یازدی.
ژیژی آژانسینین خبرین‌ده، شیگناگا تومیوکا آدلی سالدیرقانین، ۱۹۹۰لاردا آتاسین‌دان بوشالان باش راهیبلیک کورسویه اوتوردوغو، ۲۰۰۱ده وظیفه‌دن آلیندیغی، آتاسینین تکرار باش راهیبلیک وظیفه‌سینه گلدیگی، باجیسی ناگاکو تومیوکانین دا معبدده ایکی نؤمره‌لی شخص اولدوغو قید ائدیلدی.
خبرده، تومیوکانین بوتون بو ایللر بویو باجی‌سینا تهدید مکتوبلاری گؤندردیگی، ۲۰۰۶دا گؤزآلتینا آلیندیغی، ۲۰۱۰دا آتاسینین امکلییه آیریلماسینین آردین‌دان باجیسینین باش راهیبه‌لیگه گتیریلدیگی قید ائدیلدی.
فوکاگاوا هاچیمان یاز فستیوالی ایله تانینان تومیوکا هاچیمانگو تاپیناغی، ۱۶۲۷ده اینشا ائدیلمیشدی.
